**דף עבודה: מידת הדין ומידת הרחמים**

**'בְּיוֹם עֲשׂוֹת** [שעשה]**ה' אֱלֹהִים אֶרֶץ וְשָׁמָיִם'** ([בראשית פרק ב פסוק ד](http://kodesh.snunit.k12.il/i/t/t0102.htm))

[היה דומה] **לְמֶלֶךְ שֶׁהָיוּ לוֹ כּוֹסוֹת דַּקִּים.**

**אָמַר הַמֶּלֶךְ: אִם אֲנִי נוֹתֵן בָּהֶם חַמִּין**]מים חמים] **הֵם מִתְבַּקְּעִים, צוֹנִין** [מים קרים] **– הֵם מַקְרִיסִים** [קורסים]. **וּמֶה עָשָׂה?**

**עֵרֵב** [ערבב] **חַמִּין בְּצוֹנִין וְנָתַן בָּהֶם [**ומזג לכוסות] **וְעָמְדוּ.**

**כָּךְ אָמַר הַקָּדוֹשׁ בָּרוּךְ הוּא: אִם בּוֹרֵא אֲנִי אֶת הָעוֹלָם בְּמִדַּת הָרַחֲמִים - יהְיוּ חֲטָאָיו מְרֻבִּים** [אם תהיה רק מידת הרחמים אנשים יחטאו הרבה כיוון שאיש לא ייענש על מעשהו].

**בְּמִדַּת הַדִּין – הֵיאַךְ הָעוֹלָם יָכוֹל לַעֲמֹד**] ?איך יוכל עולם שנברא רק במידת הדין להתקיים, שהרי אין מי שלא חוטא אף פעם]

**אֶלָּא הֲרֵי אֲנִי בּוֹרֵא אוֹתוֹ בְּמִדַּת הַדִּין וּבְמִדַּת הָרַחֲמִים – וְהַלְוַאי יַעֲמֹד.**

(מתוך אתר ספר האגדה על פי מדרש בראשית רבה פרשה יב פסקה יד)

קראו את המשל ודונו בזוגות בשאלות האלה:

1. מה החשש של המלך?
2. מה הבעיה למזוג רק מים חמים לכוס, או רק מים צוננים?
3. איך המלך פותר את הבעיה?
4. מה המשל ומה הנמשל בסיפור זה?
5. בנמשל - מה ההשלכות האפשריות של בריאת העולם במידת הרחמים? מה ההשלכות של בריאת העולם במידת הדין?